CELEX: 62009CN0118
Language: da
Date: 2009-04-01 00:00:00
Title: Sag C-118/09: Anmodning om præjudiciel afgørelse indgivet af Oberste Berufungs- und Disziplinarkommission (Østrig) den 1. april 2009 — Mag.lic. Robert Koller mod Rechtsanwaltsprüfungskommission beim Oberlandesgericht Graz

20.6.2009   
            
            
               DA
            
            
               Den Europæiske Unions Tidende
            
            
               C 141/28
            
         Anmodning om præjudiciel afgørelse indgivet af Oberste Berufungs- und Disziplinarkommission (Østrig) den 1. april 2009 — Mag.lic. Robert Koller mod Rechtsanwaltsprüfungskommission beim Oberlandesgericht Graz
   (Sag C-118/09)
   2009/C 141/48
   Processprog: tysk
   
      Den forelæggende ret
   
   Oberste Berufungs- und Disziplinarkommission
   
      Parter i hovedsagen
   
   
      Sagsøger: Mag.lic. Robert Koller
   
      Sagsøgt: Rechtsanwaltsprüfungskommission beim Oberlandesgericht Graz
   
      Præjudicielle spørgsmål
   
   
               1)
            
            
               Finder direktiv 89/48/EØF (1) anvendelse på en østrigsk statsborger, når denne
               
                           a)
                        
                        
                           i Østrig har bestået den juridiske kandidateksamen og fået tildelt den akademiske grad »Magister der Rechtswissenschaften« (juridisk kandidat),
                        
                     
                           b)
                        
                        
                           derpå i henhold til et anerkendelsesdokument udstedt af Kongeriget Spaniens Ministerium for Uddannelse og Videnskab efter aflæggelse af supplerende prøver ved et spansk universitet, hvor studietiden imidlertid udgjorde under tre år, fik ret til at anvende den — med den østrigske faglige titel ligeværdige — spanske titel »Licenciado en Derecho«,
                        
                     
                           c)
                        
                        
                           ved optagelse som medlem af Advokatsamfundet i Madrid fik ret til at anvende den faglige titel »abogado« og faktisk, dvs. inden indgivelsen af ansøgningen, i tre uger og med hensyn til [org. s. 2] tidspunktet for førsteinstansens afgørelse i højst fem måneder, har udøvet advokaterhvervet i Spanien.
                        
                     
         
               2)
            
            
               Såfremt spørgsmål 1 besvares bekræftende:
               Er en fortolkning af EuRAG’s § 24, hvorefter erhvervelsen af et østrigsk juridisk eksamensbevis samt den efter aflæggelse af supplerende prøver ved et spansk universitet i en periode på mindre end tre år opnåede ret til at anvende den spanske faglige titel »Licenciado en Derecho«, ikke er tilstrækkelig til at give adgang til at aflægge egnethedsprøve i Østrig i henhold til EuRAG’s § 24, stk. 1, uden bevis for den efter national ret (RAO’s § 2, stk. 2) krævede praksis, selv om sagsøgeren i Spanien, uden et tilsvarende praksiskrav, har ret til at anvende den faglige titel »abogado« og dér inden ansøgningen har udøvet erhvervet i tre uger og med hensyn til tidspunktet for førsteinstansens afgørelse i højst fem måneder, forenelig med direktiv 89/48/EØF?
            
         
      (1)  EFT L 19, s. 16.